CELEX: 62011TN0074
Language: el
Date: 2011-02-01 00:00:00
Title: Υπόθεση T-74/11: Προσφυγή της 1ης Φεβρουαρίου 2011 — Omnis Group κατά Επιτροπής

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/10
            
         Προσφυγή της 1ης Φεβρουαρίου 2011 — Omnis Group κατά Επιτροπής
   (Υπόθεση T-74/11)
   2011/C 95/16
   Γλώσσα διαδικασίας: η ρουμανική
   
      Διάδικοι
   
   
      Προσφεύγουσα: Omnis Group Srl (Βουκουρέστι, Ρουμανία) (εκπρόσωπος: D.-A.-F. Tarara, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κάνει δεκτή την παρούσα προσφυγή ακυρώσεως της αποφάσεως την οποία εξέδωσε η καθής την 1η Δεκεμβρίου 2010 στην υπόθεση COMP/39.784 — Omnis/Microsoft·
            
         
               —
            
            
               να αναπέμψει τον φάκελο στην καθής για τη λήψη αποφάσεως·
            
         
               —
            
            
               επικουρικώς, να αποφανθεί το ίδιο βάσει της δικογραφίας και να κάνει δεκτά τα αιτήματα της προσφεύγουσας.
            
         
      Λόγοι αναιρέσεως και κύρια επιχειρήματα
   
   Με την προσφυγή της, η προσφεύγουσα ζητεί, σύμφωνα με το άρθρο 263 ΣΛΕΕ, την ακύρωση της αποφάσεως της καθής, της 1ης Δεκεμβρίου 2010, στην υπόθεση COMP/39.784 — OMNIS/Microsoft, περί απορρίψεως της καταγγελίας της προσφεύγουσας με αντικείμενο τη φερόμενη ως στρεφόμενη κατά του ανταγωνισμού συμπεριφορά της Microsoft.
   Προς στήριξη της προσφυγής της, η προσφεύγουσα επικαλείται τους ακόλουθους λόγους ακυρώσεως:
   
               1)
            
            
               Ο πρώτος λόγος ακυρώσεως έγκειται στο γεγονός ότι η άρνηση της καθής να διεξαγάγει έρευνα αναφορικά με την κατάχρηση της εταιρίας Microsoft στην αγορά EAS/ERP (Enterprise Application Software/Enterprise Resource Planning) εδράζεται σε νόμω και ουσία αβάσιμη αιτιολογία στερούμενη βάσεως.
            
         
               2)
            
            
               Ο δεύτερος λόγος ακυρώσεως έγκειται στο γεγονός ότι η καθής εξετίμησε πεπλανημένως τη σημασία της υποθέσεως και κατέληξε στο στερούμενο νομιμότητας και βάσεως συμπέρασμα ότι το τεθέν από την προσφεύγουσα ζήτημα δεν παρουσιάζει ενδιαφέρον για την ΕΕ.
            
         
               3)
            
            
               Ο τρίτος λόγος ακυρώσεως έγκειται στο γεγονός ότι η απόφαση της καθής να μην δώσει συνέχεια στην καταγγελία της προσφεύγουσας στερείται νομιμότητας και βάσεως καθόσον παραβιάζει τα δικαιώματα της προσφεύγουσας.
            
         
               4)
            
            
               Ο τέταρτος λόγος ακυρώσεως έγκειται στο γεγονός ότι η απόφαση της καθής ελήφθη χωρίς να στηρίζεται σε έγγραφα δυνάμενα να στηρίξουν αποδεικτικώς τους ισχυρισμούς της Microsoft, κατά τρόπον ώστε, λόγω της ανωτέρω αποφάσεως, η στρεφόμενη κατά του ανταγωνισμού συμπεριφορά, αντικείμενο της καταγγελίας, συνεχίζεται, με αποτέλεσμα να παρεμποδίζεται η εξέλιξη της προσφεύγουσας.